Artene er trær, busker og lianer. Bladene sitter motsatt, kransstilt eller mer sjeldent spredt. Bladformen varierer, men bladene er som regel elliptiske til bredt eggformede. Blomsterstanden er et enkelt eller forgreinet aks, klase eller topp. Begerrøret har 4 eller 5 fliker. Det er 4 eller 5 kronblad som er hvite, gule, oransje, røde eller lilla. Det er vanligvis 8 eller 10 pollenbærere. Frukten er som regel tørr og har 4 eller 5 vinger, ribber eller kanter.